
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ανάθεση καθηκόντων ειδικού συμβούλου του Υπουργού Εθνικής 

Άμυνας σε νομικό σύμβουλο της Διοίκησης. 1 

Σύσταση Πολιτικού Γραφείου και θέσεων προσωπικού. 2 

Τροποποίηση της οικ. 5995/1129/Μ13/3-41/1985 απόφασης 

του Υπουργού Οικονομικών. 3 

Τροποποίηση της παραγράφου 2 του άρθρου 89 του Κώδικα Τροφί¬ 
μων. 4 

Αντικατάσταση της παραγράφου 6 του άρθρου 124 του Κώδικα 

Τροφίμων. 5 

Εσωτερική διάρθρωση τμήματος Προγράμματος Προμηθειών και 

Διοικητικής Μέριμνας της Διεύθυνσης Οικονομικής. 6 

Έγκριση εφαρμογής προγράμματος παροχής βοήθειας στο σπίτι 
στις Κοινότητες Ευδήλου Αρεθούσας, Καραβοστάμου και Δάφ¬ 
νης της Ικαρίας.. 7 

Εξαίρεση από τις δ/ξεις του Ν. 1320/83 της πλήρωσης θέσεων 
προσωπικού του Τμήματος Πληροφορικής του Υπ. Δικαιοσύ¬ 
νης. 8 

Συγκρότηση Υπηρεσιακού Συμβουλίου Προσωπικού του Παν/μίου 

Αθηνών. 9 

Συγκρότηση Υπηρεσιακού Συμβουλίου Προσωπικού του Παν/μίου 

Θράκης.10 

Σύσταση Πολιτικού Γραφείου Αναπληρωτή Υπουργού Εθνικής Παι¬ 
δείας και Θρησκευμάτων.11 

Έγκριση Κανονισμού του ΕΟΜΜΕΧ περί «Χρηματικής Ενίσχυσης 
για τη Δημιουργία ή Ανάπτυξη Εταιρειών Παροχής Τεχνικής 

Βοήθειας και Υπηρεσιών στις Μ.Μ.Ε.».12 

Υπαγωγή της εταιρείας ΜΕΒ Α.Ε. (ΜΕΤΑΛΛΕΙΑ ΠΑΠΑ- 

ΣΤΡΑΤΗ) στις ρυθμίσεις του Ν. 1386/83. 13 

Προσαρμογή Ο.Ε.Υ. κοινότητας Φιλίας Ν. Καρδίτσας στις διατά¬ 
ξεις του Ν. 1586/86. 14 

Τροποποίηση Ο.Ε.Υ. του Β’ ΚΑΠΗ Δήμου Λάρισας.15 

Ψήφιση Ο.Ε.Υ. του Γ’ ΚΑΠΗ Δήμου Λάρισας.16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.670/58/Γ1997 (1) 


Ανάθεση καθηκόντων ειδικού συμβούλου του Υπουργού Εθνικής Άμυ¬ 
νας σε νομικό σύμβουλο της Διοίκησης. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις των παραγράφων 1 και 6 του άρθρου 30 του Ν. 
1558/1985 «Κυβέρνηση και Κυβερνητικά όργανα» (ΦΕΚ 137/1985 
τ.Ά). 

β) Τις διατάξεις της παραγράφου 3 στοιχ. στ' του άρθρου 24 του 


ίδιου νόμου. ' 

γ) Τις διατάξεις της παραγράφου 1 του άρθρου 7 και της παραγρά¬ 
φου 5 του άρθρου 8 της υπ’ αριθ. 88/2.8.1985 απόφασης του Υπουρ¬ 
γικού Συμβουλίου «Οργάνωση και λειτουργία Πολιτικών Γραφείων με¬ 
λών της Κυβέρνησης και Υφυπουργών» (ΦΕΚ 142/8.8.1985 τ.Α’). 

δ) Την ανάγκη στελέχωσης του Πολιτικού Γραφείου του Υπουργού 
Εθνικής Άμυνας και 

ε) Την ύπαρξη κενής θέσης ειδικού συμβούλου στο πιο πάνω Γραφείο, 
αποφασίζουμε: 

Ανατίθενται στο νομικό σύμβουλο της Διοίκησης Νικόλαο Στ. Ρήγα, 
παράλληλα και πρόσθετα με τα κύρια καθήκοντά του, και τα καθήκοντα 
του ειδικού συμβούλου στο Πολιτικό Γραφείο του Υπουργού Εθνικής 
Άμυνας για νομικά θέματα. 

Οι πρόσθετες αποδοχές του καθορίζονται στο 50% του συνόλου των 
αποδοχών της κύριας θέσης του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αριθμός βεβαίωσης Δ/νσης Οικονομικού ΓΕΕΘΑ για πρόβλεψη πί¬ 
στωσης στον Π/Υ ΓΕΕΘΑ Φ. 811/60/342972/Σ. 6139/21.11.88 
Δ.01/ΓΕΕΘΑ (ΕΦ.11-110) 

Αθήνα, 21 Νοεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΔΙΚΑΙΟΣΥΝΗΣ 

ΓΙΑΝ. ΧΑΡΑΛΑΜΠΟΠΟΥΛΟΣ ΒΑΣΟΣ ΡΩΤΗΣ 

- ♦- 

Αριθ. Φ.670/60/Γ2000 (2) 

Σύσταση Πολιτικού Γραφείου και θέσεων προσωπικού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

1. Έχοντας υπόψη: 

α) Τις διατάξεις των παρ. 1 εδάφιο β, 4 εδάφιο β και 6 εδάφιο α του 
άρθρου 30 του Ν. 1558/1985 «Κυβέρνηση και Κυβερνητικά όργανα» 
(ΦΕΚ 137). 

β) Την Υ. 944/1988 Απόφαση του Πρωθυπουργού «Σύσταση θέ¬ 
σεων Αναπληρωτών Υπουργών» (ΦΕΚ Β' 854). 

γ) Το Ν. 660/1977 «Περί Υπουργείου Εθνικής Αμύνης και των ορ¬ 
γάνων της Ανωτάτης Διοικήσεως και Ελέγχου των Ενόπλων Δυνά¬ 
μεων» (ΦΕΚ 218) και 

δ) Το Π.Δ. 567/1988 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 262), αποφασίζουμε: 

2. Συνιστάται Πολιτικό Γραφείο για την επικουρία του έργου μας ως 
Αναπληρωτή Υπουργού Εθνικής Άμυνας. 

3. Στο παραπάνω Πολιτικό Γραφείο συνιστώνται, για την εκπλή¬ 
ρωση του σκοπού του, πέντε θέσεις μετακλητών διοικητικών υπαλλή¬ 
λων και τρεις ενιαίες θέσεις ειδικών συμβούλων και ειδικών συνεργα¬ 
τών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Νοεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΩΡΓΟΣ ΜΩΡΑΪΤΗΣ 
-♦- 

Αριθ. Α.10043/1643/Μ13/3-41 (3) 

Τροποποίηση της οικ. 5995/1129/Μ13/3-41/1985 απόφασης του 

Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
όργανα». 

2. Την αριθ. 6474/30 Ιουνίου 1988 απόφαση του Πρωθυπουργού 
και του Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών Ηλία Παπαηλία» (ΦΕΚ 451/Β/30.6.1988). 

3. Την αριθ. οικ. Γ. 5995/1129/Μ13/3-41/19.7.1985 απόφασή 
μας (ΦΕΚ 463/Β/24.7.1985) για τη συγκρότηση της Επιτροπής 
Αποκατάστασης διωχθέντων υπαλλήλων και Στρατιωτικών (ΕΑΔΥΣ) 
του άρθρου 24 του Ν. 1543/1985, όπως τροποποιήθηκε με τις αριθ. 
Δ.2629/1204/Μ13/3-41/20.8.1985, Γ.3471/506/Μ13/3-41/ 
14.5.1986 και Α.6676/713/Μ13/3-41/7.1987 όμοιες. 

4. Το έγγραφο αριθ. 7016/59/22 του Υπουργείου Δημόσιας Τάξης 
με το οποίο προτείνεται, λόγω προσφάτων υπηρεσιακών μεταβολών, η 
αντικατάσταση του τακτικού μέλους του Β' Τμήματος της πιο πάνω 
Επιτροπής Θωμά Τσίμπανου, Αστυν. Δ/ντή, καθώς και του αναπλη¬ 
ρωτή του Ιωάννη Φελεσάκη, Αστυν. Δ/ντή. 

5. Το έγγραφο αριθ. 69112/14.11.1988 του Υπουργείου Εσωτερι¬ 
κών με το οποίο προτείνεται, λόγω υπηρεσιακών αναγκών και μετακί¬ 
νησης υπαλλήλων, η αντικατάσταση του τακτικού μέλους του Α' Τμή¬ 
ματος της πιο πάνω Επιτροπής Σπύρου Δημητρακάκη και του αναπλη¬ 
ρωτή του Σπύρου Μπέλλου. 

6. Το έγγραφο αριθ. ΔΙΔΚ/Φ 6.54/11217/16.11.1988 του 
Υπουργείου Προεδρίας της Κυβέρνησης, με το οποίο γνωστοποιείται η 
αποχώρηση από την υπηρεσία τακτικού μέλους του Α' Τμήματός της 
και προτείνεται νέο τακτικό μέλος και αναπληρωτής αυτού, αποφασί¬ 
ζουμε: 

Τροποποιούμε την απόφασή μας αριθ. Γ.5995/1129/Μ13/3- 
41/19 Ιουλίου 1985 «Συγκρότηση της Επιτροπής Αποκατάστασης Δι¬ 
ωχθέντων Υπαλλήλων και Στρατιωτικών (Ε.Α.Δ.Υ.Σ.) του άρθρου 24 
του Ν. 1543/1985» και αντικαθιστού('.:: 

α) Το τακτικό μέλος του Β" Τμήματος της εν λόγω Επιτροπής Θωμά 
Τσίμπανο, Αστυν. Δ/ντή, με το Σωκράτη Παπαγεωργίου, Αστυν. 
Υποδ/ντή και τον αναπληρωτή του πιο πάνω Ιωάννη Φελεσάκη, Αστυν. 
Δ/ντή με τον Ιωάννη Μπελογιάννη Αστυν. Υποδ/ντή. 

β) Το τακτικό μέλος του Α' Τμήματος της ίδιας Επιτροπής Σπύρο 
Δημητρακάκη, υπάλληλο του Κλάδου ΠΕ Διοικητικού με βαθμό Α' του 
Υπουργείου Εσωτερικών, με την υπάλληλο του ίδιου Υπουργείου, Κλά¬ 
δου και βαθμού Καλλιόπη Κυριαζή και τον αναπληρωτή του πιο πάνω 
Σπύρο Μπέλλο με την Άννα Μαρκάκη, επίσης υπάλληλο του Κλάδου 
ΠΕ Διοικητικού με βαθμό Α' του Υπουργείου Εσωτερικών. 

γ) Το τακτικό μέλος του Α' Τμήματος της Ε.Α.Δ.Υ.Σ. Εμμανουήλ 
Ζαχαριουδάκη, πρώην υπάλληλο του Υπουργείου Προεδρίας της Κυ¬ 
βέρνησης με τη Βασιλική Κοσμά υπάλληλο του ίδιου Υπουργείου του 
Κλάδου ΠΕ με βαθμό Α' και ορίζουμε αναπληρώτρια αυτής την Άννα 
Κοντοπόδη, επίσης υπάλληλο του Υπουργείου Προεδρίας της Κυβέρνη¬ 
σης του Κλάδου ΠΕ και βαθμού Α'. 

δ) Τη Γραμματέα του Α' Τμήματος της ως άνω Επιτροπής Μαρία 
Νιφόρου υπάλληλο με βαθμό Β' του Κλάδου ΠΕΙ Δημοσιονομικού του 
Γ.Λ.Κ. με τη Βιργινία Θώδη υπάλληλο με βαθμό Α' του ίδιου Κλάδου 
του Γ.Λ.Κ., λόγω υπηρεσιακών αναγκών. 

Ως προς τα λοιπά ισχύει η αριθ. Γ.5995/1129/Μ13/3-41/19 
Ιουλίου 1985 υπουργική απόφαση, όπως τροποποιήθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 


Αριθ. 1582/88 (4) 

Τροποποίηση της παραγράφου 2 του άρθρου 89 του Κώδικα Τροφίμων. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ . 

(Συνεδρίαση 13.9.1988) 

Έχοντας υπόψη: 

1. Το έγγραφο του Γενικού Χημείου Κράτους αρ. Οικ. 17019/ 
2667/88. 

2. Το εδάφιο δ της παρ. 8 του άρθρου 6 του Νόμου 4328/1929 
«Περί συστάσεως του Γενικού Χημείου του Κράτους», όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «Περί 
κανονισμού της λειτουγίας και των εργασιών του Ανωτάτου Χημικού 
Συμβουλίου» (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929» (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82, αποφασίζουμε: 

Εγκρίνουμε την τροποποίηση της παραγράφου 2 του άρθρου 89 του 
Κώδικα Τροφίμων με αντικατάσταση της τελευταίας φράσης, ως εξής: 

Απαγορεύεται η κατοχή και η χρησιμοποίηση σόγιας και γενικά 
πρωτεϊνών φυτικής προέλευσης, σε οποιαδήποτε μορφή, για παρασκευή 
προϊόντων οιλλαντοποιίας. 

Ο Πρόεδρος Ο Γραμματέας 

Στυλ. Χατζηγιαννακός Χαρ. Χαμαλίδης 

Τα Μέλη: 

Ευάγ. Τσιγαρίδας, Αντ. Δασκαλάκης, Φωκ. Φωκ. Γεωργακόπουλος, 
Π. Κώττης, Ευάγ. Συμβώνης, Διον. Φραγκάτος 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή¬ 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 18 Νοεμβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΔΗΜΗΤΡΗΣ ΤΣΟΒΟΛΑΣ ΝΙΚ. ΑΚΡΙΤΙΔΗΣ 

- ♦ - 

Αριθ. 1020/88 (5) 

Αντικατάσταση της παραγράφου 6 του άρθρου 124 του Κώδικα Τροφί¬ 
μων. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

(Συνεδρίαση 28.6.1988) 

Έχοντας υπόψη: 

1. Το έγγραφο του Γενικού Χημείου Κράτους αρ. 5575/849/ 

88 . 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους», όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «Περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929» (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82, αποφασίζουμε: 

Εγκρίνουμε την αντικατάσταση της παραγράφου 6 του άρθρου 124 
του Κώδικα Τροφίμων, ως εξής: 

Η ονομασία «κέτσαπ» (ΚΕΤΟΗϋΡ, ΟΑΤΟΗΙΙΡ, ΟΑΤδΙΙΡ) αποδίδε¬ 
ται στο προϊόν που παρασκευάζεται με ειδική κατεργασία, είτε της ακα- 

τέργαστης σάρκας της τομάτας είτε του τοματοπολτού και στο οποίο 
μπορεί να προστεθούν ξύδι, αλάτι, αρτύματα, μπαχαρικά και φυσικές 
γλυκαντικές ύλες. Τα στερεά συστατικά από χυμό τομάτας πρέπει να 
ανέρχονται σε 16% τουλάχιστον. 

ίΗ.σύνθεση του προϊόντος πρέπει να δηλώνεται στη συσκευασία του. 

·'£, Ο Πρόεδρος Ο Γραμματέας 

£.· Στ. Χατζηγιαννακός Χαρ. Χαμαλίδης 

Τα Μέλη: 

Ευάγγ. Τσιγαρίδας, Αντ. Δασκαλάκης, Παν. Κώττης, Φωκ. Γεωργα- 
κόπουλος, Ευάγγ. Συμβώνης, Διον. Φραγκάτος 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 18 Νοεμβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΔΗΜΗΤΡΙΟΣ ΤΣΟΒΟΛΑΣ ΝΙΚΟΛΑΟΣ ΑΚΡΙΤΙΔΗΣ 

-♦- 

Αριθ. 373740 (6) 

Εσωτερική διάρθρωση τμήματος Προγράμματος Προμηθειών και Διοι¬ 
κητικής Μέριμνας της Διεύθυνσης Οικονομικής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγρ. 4 του άρθρου 2 του Ν. 51/75 (ΦΕΚ 125Α/75) 
«περί αναδιοργανώσεως των δημοσίων πολιτικών υπηρεσιών». 

β) Της περίπτωσης η της παραγράφου 2 του άρθρου 28 του Π.Δ. 
402/88 (ΦΕΚ 187Α/88) «Οργανισμός Υπουργείου Γεωργίας». 

γ) Του άρθρου 9 του Ν. 1586/86 (ΦΕΚ 37/Α/86). 

2. Την ανάγκη ύπαρξης υπηρεσιακής μονάδας στο κτίριο Αχαρνών 
4-6, αρμόδιας για τη στέγαση των υπηρεσιών του υπουργείου, τον κα¬ 
θαρισμό των κτιρίων, την εξασφάλιση διαχείρισης, διάθεση του υλικού 
λειτουργίας των υπηρεσιών κ.λπ., αποφασίζουμε: 

1. Στο Τμήμα Προγράμματος Προμηθειών και Διοικητικής Μέρι¬ 
μνας της Διεύθυνσης Οικονομικής συνιστάται Γ ραφείο Διοικητικής Μέ¬ 
ριμνας, που θα στεγασθεί στο κτίριο Αχαρνών 4-6. 

2. Στην αρμοδιότητα του πιο πάνω Γραφείου ανήκει: 

α) Η μέριμνα για τη στέγαση της κεντρικής υπηρεσίας του Υπουρ¬ 
γείου και τη συντήρηση των κτιριακών εγκαταστάσεων και μηχανικού 
εξοπλισμού γραφείων πλην μηχανημάτων μηχανογράφησης, καθώς 
και των τηλετυπικών και τηλεφωνικών μέσων. 

β) Η μέριμνα για τη φύλαξη και καθαρισμό των κτιριακών εγκατα¬ 
στάσεων της κεντρικής υπηρεσίας και τη λειτουργία κυλικείων. 

γ) Η μέριμνα κάλυψης των αναγκών των υπηρεσιών του Υπουργείου 
σε τηλεπικοινωνιακά μέσα και η παρακολούθηση της λειτουργίας των 
τηλεφωνικών κέντρων. 

δ) Η μέριμνα έγκρισης προμήθειας αυτοκινήτων για τις ανάγκες των 
υπηρεσιών του Υπουργείου και των φορέων που εποπτεύονται απ’ αυτό. 

ε) Η μέριμνα για την κυκλοφορία και άρση κυκλοφορίας των αυτοκι¬ 
νήτων υπηρεσιών του Υπουργείου. 

στ) Η μέριμνα για την εξόφληση λογαριασμών των υπηρεσιών του 
Υπουργείου προς Οργανισμούς Κοινής Ωφέλειας. 

ζ) Η εξασφάλιση, διαχείριση και διάθεση του υλικού λειτουργίας της 
κεντρικής υπηρεσίας, καθώς και η προμήθεια από το Υπουργείο Οικο¬ 
νομικών ειδών, επιπλώσεων και μηχανικού εξοπλισμού γραφείων των 1 
υπηρεσιών του Υπουργείου της περιοχής τέως Διοικήσεως ,Πρωτευού- 
σης. 

η) Η τήρηση μητρώου μηχανικού εξοπλισμού γραφείων. 

θ) Η έγκριση κίνησης οχημάτων για την εξυπηρέτηση των μονάδων 
της κεντρικής υπηρεσίας. 

3. Του πιο πάνω γραφείου προΐσταται υπάλληλος κλάδων ΠΕ10 Οι¬ 
κονομικού ή ΤΕ6 ή ΔΕ4 Διοικητικού - Λογιστικού. 

Η απόφασή μας αυτή να δημοσιευτεί στην Εφημερίδα της Κυβερνή- 


σεως σύμφωνα με τις διατάξεις της παρ. 4 του άρθρου 2.του Ν. 51/ 
1975. 

Αθήνα, 21 Νοεμβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 
-♦- 

Αριθ. Γ3/5036 (7) 

Έγκριση εφαρμογής προγράμματος παροχής βοήθειας στο σπίτι στις 

Κοινότητες Ευδήλου, Αρεθούσας, Καραβοστάμου και Δάφνης της 

Ικαρίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 παρ. γ' του Ν.Δ. 162/1973 «περί μέτρων προστασίας 
υπερηλίκων και χρονίως πασχόντων» (ΦΕΚ 227). 

2. Το νόμο 1558/1985 «Κυβέρνηση και Κυβερνητικά Όργανα» 
(ΦΕΚ 137). 

3. Το αριθ. πρωτ. 805/3.11.88 έγγραφο της Κοινότητας Ευδήλου 
Ικαρίας. 

4. Την αριθ. 1358/2.10.87 απόφαση, σχετικά με ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοινωνικών Ασφαλί¬ 
σεων (ΦΕΚ 535/Β/87), αποφασίζουμε: 

Άρθρο 1 

Έγκριση προγράμματος - Σκοπός 

1. Εγκρίνουμε την εφαρμογή προγράμματος παροχής «βοήθειας στο 
σπίτι» στις Κοινότητες Ευδήλου, Αρεθούσας, Καραβοστάμου και Δάφ¬ 
νης της Ικαρίας και σε άτομα: 

α. Μη αυτοεξυπηρετούμενα, εξαιτίας προβλημάτων υγείας ή κοινω¬ 
νικών. 

β. Που χρειάζονται ιδιαίτερη φροντίδα, λόγω προσωρινών ή χρονιών 
παθήσεων. 

γ. Μοναχικά ηλικιωμένα. 

2. Το πρόγραμμα αυτό εφαρμόζεται πειραματικά για δύο έτη από 
την έναρξή του, σε συνεργασία με τις Κοινότητες Ευδήλου, Αρεθούσας, 
Καραβοστάμου και Δάφνης της Ικαρίας και έχει σκοπό την παροχή Κοι¬ 
νωνικών και Ιατρικών Υπηρεσιών σε άτομα ανεξαρτήτου ηλικίας που 
αντιμετωπίζουν πρόσκαιρα ή μόνιμα προβλήματα υγείας ή ψυχοκοινω- 
νικά, ώστε να βελτιωθεί'η ποιότητα της ζωής τους και να υποστηρι- 
χθούν οι οικογένειές τους. 

3. Στο πρόγραμμα απασχολούνται: 
α) Ένας (1) γιατρός. 

β) Δύο (2) Επισκέπτριες Υγείας-Νόσηλεύτριες. 
γ) Ένας (1) Κοινωνικός Λειτουργός, 
δ) Ένας (1) Φυαικοθεραπευτής. 

ε) Οκτώ (8) Οικογενειακοί Βοηθοί-Καθαρίστριες (δύο για κάθε 
Κοινότητα). 

στ) Δεκαπέντε (15) εθελοντές Κοινωνικής Πρόνοιας, 
ζ) Κοινωνικο-πολιτιστικές ομάδες τακτικής εθελοντικής βοή¬ 
θειας. 

Το ανωτέρω προσωπικό θα αποτελεί και κινητή ομάδα, οι μετακινή¬ 
σεις της οποίας θα γίνονται με λεωφορείο που θα προμηθευτούν οι προα- 
ναφερόμενες Κοινότητες. 

Άρθρο 2 

Παρεχόμενη Περίθαλψη 

Το πρόγραμμα παρέχει τις παρακάτω υπηρεσίες: 

α. Κοινωνική Εργασία με άτομα, οικογένειες και ομάδες. 

Συνεργασία με Κοινωνικές Οργανώσεις εντός και εκτός του νησιού 
Ικαρίας. 

Πληροφορίες για τα δικαιώματα των εξυπηρετουμένων. 

β. Τακτικές κατ’ οίκον επισκέψεις από Κοινωνικό Λειτουργό και εθε¬ 
λοντές Κοιν. Πρόνοιας και τηλεφωνικές επικοινωνίες, πρωί - απόγευμα 
με τους εξυπηρετούμενους. 

γ. Πρακτικές εξυπηρετήσεις όπως εξόφληση λογαριασμών, ψώνια, 
συνοδεία σε Υπηρεσίες κ.ά. 

δ. Συνεργασία με τις υπηρεσίες Υγείας και Πρόνοιας της περιοχής 
και ενεργοποίηση των ενδιαφερομένων για την ικανοποίηση των ανα- 

γκών τους. 

ε. Ψυχαγωγία και κατ’ οίκον απασχόληση, 
στ. Ιατρική και Νοσηλευτική παρακολούθηση. 

ζ. Φροντίδα κατ’ οίκον καθαριότητας. 

Άρθρο 3 

Εποπτεία 

Η εφαμρογή του προγράμματος τελεί υπό την άμεση εποπτεία του 
Υπουργείου Υγείας, Πρόνοιας και Κοινωνικών Ασφαλίσεων και ασκεί¬ 
ται από την αρμόδια Δ/νση Προστασίας Ηλικιωμένων. 

Στην έννοια της εποπτείας περιλαμβάνεται η μέριμνα και η παρακο¬ 
λούθηση της επιτυχούς εφαρμογής του προγράμματος. 

Άρθρο 4 

Οικονομική ενίσχυση του προγράμματος 

Για την εφαρμογή ολόκληρου του προγράμματος με τις προαναφερό- 
μενες Κοινότητες, επιχορηγείται η Κοινότητα Ευδήλου της Ικαρίας, 
από το Υπουργείο Υγείας, Πρόνοιας και Κοινωνικών Ασφαλίσεων με το 
ποσό των επτά εκατομμυρίων (7.000.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1988 

\ 

Ο ΥΦΥΠΟΥΡΓΟΣ 

X. ΟΙΚΟΝΟΜΟΥ 
-♦- 

Αριθ. 114124 (8) 

Εξαίρεση από τις διατάξεις του Ν. 1320/83 της πλήρωσης θέσεων 

προσωπικού του Τμήματος Πληροφορικής του Υπ. Δικαιοσύνης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

Α. Τις διατάξεις α) της παραγράφου 4ιγ άρθρ. 1 του Ν. 1320/83 
(ΦΕΚ 6/Α/11.1.83) «περί προσλήψεως στο Δημόσιο τομέα και άλλες 
διατάξεις». 

β) του Ν. 1400/83 (ΦΕΚ 156/Α/24.10.83 «περί τροποποιήσεως 
και συμπληρώσεως υπαλληλικών διατάξεων» 

γ) του άρθρου 27 του Ν. 1735/87 

δ) του άρθρου 1 παρ. 2ια του Ν. 1735/87 

ε) του άρθρου 20 του νέου Οργανισμού του Υπουργείου Δικαιοσύνης 
(Π.Δ. 278 - ΦΕΚ 126/Α/10.6.88) 

στ) την απόφαση 632/27.10.88 του Υπουργείου Προεδρίας της Κυ¬ 
βέρνησης, με την οποία εγκρίνεται η πλήρωση 1) τριών θέσεων αναλυ¬ 
τών συστημάτων κλάδου ΠΕ 2) τριών βοηθών αναλυτών συστημάτων 
κλάδου ΤΕ 3) ενός ειδικού βάσεων δεδομένων και 4) ενός ειδικού δι¬ 
κτύων Η/Ύ, στην Κεντρική Υπηρεσία του Υπουργείου Δικαιοσύνης 

ζ) τις επείγουσες ανάγκες του Τμήματος Πληροφορικής του Υπουρ¬ 
γείου Δικαιοσύνης, αποφασίζουμε: 

Εξαιρούμε από τις διατάξεις του Ν. 1320/83 την πλήρωση των κα¬ 
τωτέρω θέσεων προσωπικού του Τμήματος Πληροφορικής του Υπουρ¬ 
γείου Δικαιοσύνης Κλάδου ΠΕ Πληροφορικής, ειδικότητας Επιστήμης 
Η/Υ : θέσεις 5 Κλάδου ΤΕ Πληροφορικής, ειδικότητας Πληροφορικής: 
θέσεις 3. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Νοεμβρίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΙΚΑΙΟΣΥΝΗΣ 

ΑΓΑΜ. ΚΟΥΤΣΟΓΙΩΡΓΑΣ ΒΑΣΙΛΕΙΟΣ ΡΩΤΗΣ 


Αριθ. Φ. 130/Β2/4567 (9) 

Συγκρότηση Υπηρεσιακού Συμβουλίου Προσωπικού του Πανεπιστη¬ 
μίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) το άρθρο 14 (παρ. 1 και 2) του Α.Ν. 553/68 (ΦΕΚ 210 τ. Α) 
«περί του Βοηθητικού Διδακτικού Προσωπικού των Α.Ε.Ι.». 

β) τα άρθρα 5,8,9 και 221 (ΦΕΚ 198 τ.Α’)του Π.Δ. 611/77 «περί 
κωδικοποιήαεως εις ενιαίον κείμενον υπό τίτλον «Υπαλληλικός Κώδιξ» 
των ισχυουσών διατάξεων των αναφερομένων εις την κατάστααιν των 
υπαλλήλων του Δημοσίων και των ΝΠΔΔ. 

γ) την αριθμ. ΣΤ 5/14/24.6.82 (ΦΕΚ 435 τΒ’) Υπουργική από¬ 
φαση «αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας και Υπηρεσιακών Συμβουλίων του Υπουργείου 
Εθνικής Παιδείας και Θρησκευμάτων και ΝΠΔΔ που εποπτεύονται από 
αυτό» 

δ) την αριθμ. Η. 5421/7.7.82 κοινή απόφαση του Πρωθυπουργού 
και του Υπουργού Εθν. Παιδείας και θρησκευμάτων (ΦΕΚ 474/ 

13.7.82) 

ε) τη γνώμη της Συγκλήτου του Πανεπιστημίου Αθηνών (συνεδρίαση 
15.9.1988), αποφασίζουμε: 

Τροποποιούμε την αριθμ. Β2/4072/25.11.87 (ΦΕΚ 705/87 
τ.Β') απόφασή μας που αφορά τη συγκρότηση υπηρεσιακού συμβουλίου 
Προσωπικού του Πανεπιστημίου Αθηνών, μόνον ως προς τον Πρόεδρο 
και Αναπληρωματικό μέλος αυτού, δηλαδή αντί του Στυλιανού Νεγρε- 
πόντη, Καθηγητή ορίζουμε τον Αντώνιο Δανασή - Αφεντάκη, Αντιπρύ- 
τανη Ακαδημαϊκών Υποθέσεων και προσωπικού και αντί του Γεωργίου 
Κριμπά, Καθηγητή τον Γεώργιο Φυλοκύπρου, Αντιπρύτανη, Οικονομι¬ 
κού Προγραμματισμού και Ανάπτυξης, από 1.9.88 έως 
31.12.1989. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 18 Νοεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

Αριθ. Φ. 130/Β2/4586 (10) 

Συγκρότηση Υπηρεσιακού Συμβουλίου Προσωπικού του Παν/μίου 

Θράκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) το άρθρο 14 (παρ. 1 και 2) του Α.Ν. 553/68 (ΦΕΚ 210 τ.Α) 
«περί του Βοηθητικού Διαδακτικού Προσ/κού των Α.Ε.Ι». 

β) τα άρθρα 5,8, 9 και 221 (ΦΕΚ 198τ.Α' του Π.Δ. 611/77 «περί 
κωδικοποιήαεως εις ενιαίον κείμενον υπό τίτλον «Υπαλληλικός Κώδιξ» 
των ισχυουσών διατάξεων των αναφερομένων εις την κατάστασιν των 
υπαλλήλων του Δημοσίου και των ΝΠΔΔ». 

γ) την αριθμ. ΣΤ 5/14/24.6.82 (ΦΕΚ 435 τ.Β’) Υπουργική από¬ 
φαση «αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας και Υπηρεσιακών Συμβουλίων του Υπουργείου 
Εθνικής Παιδείας και Θρησκευμάτων και ΝΠΔΔ που εποπτεύονται από 
αυτό». 

δ) την αριθμ. Η. 5421/7.7.82 κοινή απόφαση του Πρωθυπουργού 
και του Υπουργού Εθν. Παιδείας και θρησκευμάτων (ΦΕΚ 474/ 

13.7.82) . 

ε) Τη γνώμη της Συγκλήτου του Πανεπιστημίου Θράκης (συνε¬ 
δρίαση αριθμ. 33/391/5.10.1988), αποφασίζουμε: 

Συγκροτούμε υπηρεσιακό συμβούλιο προσωπικού του Πανεπιστη¬ 
μίου Θράκης από 1.1.1988 και για το χρονικό διάστημα δύο (2) ετών 
ως ακολούθως: 

ΤΑΚΤΙΚΑ ΜΕΛΗ: 

1. Κρατερός Ιωάννου, καθηγητής της Νομικής Σχολής, ως Πρόε¬ 
δρος. 

2. Ιωάννης Υάκινθος, Καθηγητής. 

3. Γεώργιος Μπουρίκας, Επίκουρος Καθηγητής. 

4. Ιωάννης Διαμαντής, Λέκτορας. 

5. Κωνσταντίνος Μπέλλος, Βοηθός. 

ΑΝΑΠΛΗΡΩΜΑΤΙΚΑ ΜΕΛΗ (αντίστοιχα) 

1. Κωνσταντίνος Κουσκούκης, Καθηγητής της Ιατρικής Σχολής. 

2. Νικόλαος Γεωργουλάς, Λέκτορας. 

3. Παρασκευή Νάσκου-Περράκη, Λέκτορας. 

4. Κωνσταντίνος Ουζούνης, Λέκτορας. 

5. Άννα Μυλωνά-Πατσαλίδου, Βοηθός. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Νοεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. Η. 7601 (11) 

Σύσταση Πολιτικού Γραφείου Αναπληρωτή Υπουργού Εθνικής Παι¬ 
δείας και Θρησκευμάτων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την με αριθμ. Υ. 944/17.11.1988 (ΦΕΚ 854 Β' 17.11.1988) 
απόφαση του Πρωθυπουργού με την οποία συστάθηκε θέση Αναπλη¬ 
ρωτή Υπουργού στο Υπουργείο Εθνικής Παιδείας και Θρησκευμά¬ 
των. 

2. Τις διατάξεις του άρθρου 30 παράγραφος 1 & 4 του Ν. 1558/85 
(ΦΕΚ 137/Α/28.7.85) «Κυβέρνηση και Κυβερνητικά Όργανα». 

3. Το Π.Δ. 567/18.11.88 (ΦΕΚ 262/18.11.88) με το οποίο διο¬ 
ρίστηκε Αναπληρωτής Υπουργός ο Στέφανος Τζουμάκας, αποφασί¬ 
ζουμε: 

α. Συνιστάται από 18 Νοεμβρίου 1988 Πολιτικό Γραφείο του Ανα¬ 
πληρωτή Υπουργού Εθνικής Παιδείας και Θρησκευμάτων. 

β. Συνιστώνται πέντε (5) θέσεις μετακλητών διοικητικών υπαλλήλων 
με διαβάθμιση από βαθμό Α' μέχρι και βαθμό Γ' και τρεις (3) ενιαίες 
θέσεις Ειδικών Συμβούλων και ειδικών συνεργατών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Νοεμβρίου 1988 

ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 

-♦- 

Αριθ. 22634/683 (12) 

Έγκριση Κανονισμού του ΕΟΜΜΕΧ περί «Χρηματικής Ενίσχυσης για 

τη Δημιουργία ή Ανάπτυξη Εταιρειών Παροχής Τεχνικής Βοήθειας 

και Υπηρεσιών στις Μ.Μ.Ε.». 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Νόμου 1558/85 (ΦΕΚ 137/Α/26.7.85) «Κυβέρνηση και 
Κυβερνητικά Όργανα». 

β) Του Προεδρικού Διατάγματος 229/86 (ΦΕΚ 96/Α/16.7.86) 
«Σύσταση και οργάνωση της Γενικής Γραμματείας Βιομηχανίας». 

γ) Του Νόμου 1472/84 (ΦΕΚ 112/Α/6.8.84) «Συμπλήρωση, 
τροποποίηση και κατάργηση διατάξεων του ιδρυτικού νόμου του ΕΟΜ¬ 
ΜΕΧ (Ν. 707/77/ΦΕΚ 273/Α/21.9.77) και άλλες διατάξεις», και 
ιδίως του άρθρου 1 παράγραφος 2 περίπτωση ββ αυτού. 

2. Την Υ 1321/25.9.87 (ΦΕΚ 531/Β/30.9.87) απόφαση του 
Πρωθυπουργού «Ανάθεση αρμοδιοτήτων στον Αναπληρωτή Υπουργό 
Βιομηχανίας, Ενέργειας και Τεχνολογίας Κ. Παπαναγιώτου». 

3. Την 17/22Ε/12.10.88 απόφαση του Διοικητικού Συμβουλίου 
του ΕΟΜΜΕΧ με την οποία εγκρίθηκε ο Κανονισμός χρηματικής ενί¬ 
σχυσης για τη δημιουργία ή Ανάπτυξη Εταιρειών Παροχής Τεχνικής 
Βοήθειας και Υπηρεσιών στις Μ.Μ.Ε., αποφασίζουμε: 

1. Εγκρίνουμε τον Κανονισμό Χρηματικής Ενίσχυσης για τη Δη¬ 
μιουργία ή Ανάπτυξη Εταιρειών Παροχής Τεχνικής Βοήθειας και Υπη¬ 
ρεσιών στις Μικρομεσαίες Μεταποιητικές Επιχειρήσεις. 

2. Η απόφαση αυτή και ο επισυναπτόμενος Κανονισμός να δημοσιευ- 
θούν στην Εφημερίδα της Κυβερνήσεως. 

3. Ο υπόψη Κανονισμός ισχύει από τη δημοσίευσή του στην Εφημε¬ 


ρίδα της Κυβερνήσεως. 

4. Κάθε προηγούμενη ρύθμιση καταργείται από της ισχύος του πα¬ 
ρόντος Κανονισμού. 

Αθήνα, 16 Νοεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 


Κανονισμός Χρηματικής Ενίσχυσης για τη Δημιουργία ή Ανάπτυξη 
Εταιρειών Παροχής Τεχνικής Βοήθειας και Υπηρεσιών στις Μ.Μ.Ε. 

1. ΕΙΣΑΓΩΓΗ 

Στα πλαίσια των Μ.Ο.Π. ο ΕΟΜΜΕΧ εφαρμόζει μέτρα για την ανά¬ 
πτυξη των Μ.Μ.Ε. που αφορούν: 

- Τη δημιουργία ή ανάπτυξη προγραμμάτων τρίτων φορέων που έχουν 
σαν σκοπό να παρέχουν τεχνική βοήθεια και υπηρεσίες στις Μ.Μ.Ε. 

2. ΕΝΕΡΓΕΙΕΣ ΠΟΥ ΕΝΤΑΣΣΟΝΤΑΙ ΣΤΟΝ ΠΑΡΟΝΤΑ ΚΑΝΟ¬ 
ΝΙΣΜΟ 

- Δημιουργία ή ανάπτυξη προγραμμάτων παροχής τεχνικής βοήθειας 
ή υπηρεσιών για τις Μ.Μ.Ε. που προέρχονται από πρωτοβουλία οργα¬ 
νισμών ή εταιρειών του Δημοσίου, Επιμελητηρίων, οργανώσεων των 
ΜΜΕ, Ανωτέρων και Ανωτάτων Εκπαιδευτικών Ιδρυμάτων ή άλλων 
αναπτυξιακών φορέων, καθώς και εταιρειών ή φορέων του ιδιωτικού 
τομέα. 

Τα προγράμματα για την ανάπτυξη των Μ.Μ.Ε. μπορούν ενδεικτικά 
να αναφέρονται σε τομείς που αφορούν: 

Την ενημέρωση πληροφόρηση, την παροχή τεχνικής βοήθειας σε θέ¬ 
ματα διοίκησης, διαχείρισης, οργάνωσης, προώθησης πωλήσεων, με¬ 
θόδων παραγωγής, παραγωγικότητας, ανταγωνιστικότητας, καινοτο¬ 
μιών και νέων τεχνολογιών, σχεδιασμού και βελτίωσης προϊόντων 
υπεργολαβικής διασύνδεσης, κοινοπραξιών, συνεταιρισμών, ανάληψης 
και εκτέλεσης παραγγελιών, κινήτρων για ανάπτυξη των ΜΜΕ (χρη¬ 
ματοδότηση - φορολογικά κ.λπ.) καθώς και ολοκληρωμένες παρεμβά- 
εμβάσεις για την ανάπτυξη κλάδων ή τομέων των ΜΜΕ. 

3. ΓΕΩΓΡΑΦΙΚΟ ΠΕΔΙΟ ΕΦΑΡΜΟΓΗΣ ΤΟΥ ΠΡΟΓΡΑΜΜΑ¬ 
ΤΟΣ 

Το πρόγραμμα ισχύει για όλη την Ελλάδα και εφαρμόζεται γεωγρα¬ 
φικά κατά περιοχή Μ.Ο.Π., όπως αυτά έχουν υποβληθεί και έχουν 
εγκριθεί ή πρόκειται να εγκριθούν από την Ε.Ο.Κ. 

4. ΕΠΙΛΕΞΙΜΕΣ ΔΑΠΑΝΕΣ ΚΑΙ ΔΩΡΕΑΝ ΧΡΗΜΑΤΙΚΗ ΕΝΙ¬ 
ΣΧΥΣΗ 

α. Ως επιλέξιμες δαπάνες νοούνται: 

Οι πάγιες επενδύσεις σε εξοπλισμό (μηχανήματα, εργαλεία, συ¬ 
σκευές, έπιπλα γραφείου) η διαμόρφωση χώρου, καθώς και τα έξοδα 
λειτουργίας (ενοίκια, μισθοί, προβολή, γενικά έξοδα, αμοιβές συνεργα¬ 
τών) που έχουν σχέση με την εφαρμογή αυτών των προγραμμάτων για 
μια περίοδο 3 ετών. 

Το συνολικό ύψος του προγράμματος για επιχορήγηση δεν μπορεί να 
υπερβεί τα 60.000.000 δρχ. κατά φορέα. 

Οι πάγιες επενδύσεις δεν πρέπει να ξεπερνούν το 1 /3 του συνολικού 
ύψους του προγράμματος. 

β. Δωρεάν χρηματική ενίσχυση 

Αυτή ανέρχεται στο 80% του συνολικού κόστους του προγράμμα¬ 
τος. 

Απαιτείται ίδια συμμετοχή των φορέων ύψους 20% του συνολικού 
κόστους του προγράμματος. 

5. ΚΡΙΤΗΡΙΑ ΑΞΙΟΛΟΓΗΣΗΣ ΤΩΝ ΠΡΟΓΡΑΜΜΑΤΩΝ ΠΟΥ 
ΥΠΟΒΑΛΛΟΝΤΑΙ ΓΙΑ ΧΡΗΜΑΤΙΚΗ ΕΝΙΣΧΥΣΗ 

- Η ικανότητα του φορέα να εκτελέσει το πρόγραμμα. 

- Η ανταπόκριση του προγράμματος στις αναπτυξιακές ανάγκες και 
δυνατότητες των Μ.Μ.Ε. της περιοχής. 

- Η τεκμηρίωση και πληρότητα του υποβαλλομένου προγράμμα¬ 
τος. 

- Η συμπληρωματικότητα του προγράμματος σε σχέση με άλλα προ¬ 
γράμματα ανάπτυξης των ΜΜΕ στην περιοχή. 

- Η μη χρηματοδότηση του προγράμματος από άλλο Ταμείο της 
Ε.Ο.Κ. ή από αναπτυξιακούς νόμους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Η βιωσιμότητα του προγράμματος. 

6. ΥΠΟΒΟΛΗ ΤΗΣ ΑΙΤΗΣΗΣ ΕΝΤΑΞΗΣ ΣΤΟ ΠΡΟΓΡΑΜΜΑ 
ΚΑΙ ΔΙΑΔΙΚΑΣΙΕΣ ΑΞΙΟΛΟΓΗΣΗΣ ΚΑΙ ΕΓΚΡΙΣΗΣ 

Οι αιτήσεις των ενδιαφερομένων μπορεί να υποβάλλονται στα κατά 
τόπους Παραρτήματα και Γραφεία του ΕΟΜΜΕΧ καθώς και στις περι¬ 
φερειακές ή Κεντρικές Υπηρεσίες του. 

6.1. Η αξιολόγηση των αιτήσεων θα γίνεται με ευθύνη της Περιφε¬ 
ρειακής Υπηρεσίας του ΕΟΜΜΕΧ στην αρμοδιότητα της οποίας υπά¬ 
γεται η περιοχή που καλύπτει το Πρόγραμμα. 

Σε περίπτωση που το πρόγραμμα αφορά περισσότερες από μια Περι¬ 
φέρειες εφαρμογής των ΜΟΠ, η αξιολόγηση θα γίνεται με ευθύνη της 
αντίστοιχης Περιφερειακής Υπηρεσίας για το Τμήμα εκείνο του Προ¬ 
γράμματος που αφορά την περιοχή αρμοδιότητάς της. 

Οι αιτήσεις που υπάγονται στην περιοχή Αττικής αξιολογούνται με 
ευθύνη της Δ/νσης Τεχνικής βοήθειας των Κεντρικών Υπηρεσιών του 
ΕΟΜΜΕΧ. 

6.2. Οι αιτήσεις που αξιολογούνται με ευθύνη των Περιφερειακών 
Υπηρεσιών του ΕΟΜΜΕΧ ή της Δ/νσης Τεχνικής βοήθειας των Κε¬ 
ντρικών Υπηρεσιών, εξετάζονται από τριμελή Επιτροπή της περιφέρειας 
ή του Κέντρου αντίστοιχα, που ορίζονται με απόφαση του ΔΣ/ 
ΕΟΜΜΕΧ. 

Οι τριμελείς επιτροπές γνωμοδοτούν, για την έγκριση ή απόρριψη 
των αιτήσεων στο ΔΣ/ΕΟΜΜΕΧ, που αποφασίζει τελεσίδικα. 

6.3. Επανεξέταση της αίτησης. 

Σε περίπτωση απόρριψης της αίτησης ο αϊτών φορέας μπορεί να ζη¬ 
τήσει επανεξέταση εφ’ όσον προσκομίσει νεότερα στοιχεία εντός 15 ημε¬ 
ρών, από τη γνωστοποίηση της απόρριψης. 

7. ΥΠΟΓΡΑΦΗ ΤΗΣ ΣΥΜΒΑΣΗΣ 

Μετά την έγκριση υπογράφεται σύμβαση μεταξύ του φορέα και του 
ΕΟΜΜΕΧ, όπου αναφέρονται οι όροι παροχής της χρηματικής ενίσχυ¬ 
σης. Η σύμβαση από πλευράς ΕΟΜΜΕΧ υπογράφεται από το Γενικό 
Δ/ντή ΕΟΜΜΕΧ. 

8. ΤΡΟΠΟΣ ΚΑΤΑΒΟΛΗΣ ΤΗΣ ΧΡΗΜΑΤΙΚΗΣ ΕΝΙΣΧΥΣΗΣ 

Η χρηματική ενίσχυση καταβάλλεται σε δόσεις. Με την υπογραφή 
της σύμβασης καταβάλλεται η 1η δόση που αντιστοιχεί το 60% της ενί¬ 
σχυσης του πρώτου έτους. 

Η 2η δόση, που (αντιστοιχεί στο υπόλοιπο της ενίσχυσης του πρώτου 
έτους καταβάλλεται μετά από αίτηση του δικαιούχου που συνοδεύεται 
από έκθεση προόδου του προγράμματος, απ’ όπου προκύπτει ότι έχει 
δαπανηθεί το σύνολο σχεδόν της 1ης δόσης. Στα παραπάνω γίνεται 
έλεγχος από τις αρμόδιες Υπηρεσίες του ΕΟΜΜΕΧ. 

Το ίδιο ισχύει για την 2η ετήσια περίοδο. 

Την 3η ετήσια περίοδο, οι δόσεις είναι τρεις και κατανέμονται ως 
εξής: 

Το 50% της ενίσχυσης στην αρχή της περιόδου, το 30% της ενίσχυ¬ 
σης στη μέση της περιόδου και το υπόλοιπο 20 στο τέλος της περιόδου, 
αφού πραγματοποιηθεί ο τελικός έλεγχος εφαρμογής του προγράμμα¬ 
τος και γενομένων δαπανών. 

Τυχόν δε ποσά που καταβλήθηκαν και δεν δαπανήθηκαν για το πρό¬ 
γραμμα επιστρέφονται στον ΕΟΜΜΕΧ. 

9. ΕΝΑΡΞΗ ΙΣΧΥΟΣ ΤΟΥ ΠΡΟΓΡΑΜΜΑΤΟΣ 
ΟΡΓΑΝΙΣΜΟΙ Ή ΕΤΑΙΡΕΙΕΣ ΠΑΡΟΧΗΣ ΤΕΧΝΙΚΗΣ ΒΟΗ¬ 
ΘΕΙΑΣ ΣΤΙΣ ΜΜ: 

Η έναρξη της υλοποίησης του προγράμματος μπορεί να γίνεται από 
την πρώτη του επομένου μηνός από το μήνα υποβολής της σχετικής αί¬ 
τησης και των αναγκαίων δικαιολογητικών στον ΕΟΜΜΕΧ. 

Στην περίπτωση αυτή η υλοποίηση του προγράμματος γίνεται με 
αποκλειστική ευθύνη του φορέα που υπέβαλε την αίτηση και δεν δε¬ 
σμεύει την κρίση των αρμοδίων οργάνων του ΕΟΜΜΕΧ σχετικά με την 
υπαγωγή ή μη του προγράμματος στις διατάξεις του κανονισμού αυτού. 

10. ΙΣΧΥΣ ΤΟΥ ΚΑΝΟΝΙΣΜΟΥ ΣΤΑ ΠΛΑΙΣΙΑ ΤΟΥ ΠΡΟΓΡΑΜ¬ 
ΜΑΤΟΣ ΑΝΑΠΤΥΞΗΣ ΤΩΝ ΜΜΕ ΣΤΑ ΝΗΣΙΑ ΤΗΣ ΠΕΡΙ¬ 
ΦΕΡΕΙΑΣ 

Το «Πρόγραμμα Ανάπτυξης των ΜΜΕ στα νησιά της Περιφέρειας» 
(καν. 215/84 - Ε.Τ.Π.Α.) αναφορικά με τη δημιουργία ή οινάπτυξη 
εταιρειών παροχής Τεχνικής Βοήθειας, υπάγεται στις διατάξεις του κα¬ 
νονισμού αυτού. 


11. Με τη δημοσίευση του Κανονισμού αυτού στην Εφημερίδα της 
Κυβερνήσεως παύει να ισχύει οποιαδήποτε προηγούμενη ρύθμιση. 

-♦- 

Αριθ. 1495 (13) 

Υπαγωγή της εταιρείας ΜΕΒ Α.Ε. (ΜΕΤΑΛΛΕΙΑ ΠΑΠΑΣΤΡΑΤΗ) 
στις ρυθμίσεις του Ν. 1386/83. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1386/83 περί «ΟΡΓΑΝΙΣΜΟΥ ΟΙΚΟΝΟ¬ 
ΜΙΚΗΣ ΑΝΑΣΥΓΚΡΟΤΗΣΗΣ ΕΠΙΧΕΙΡΗΣΕΩΝ» Ο.Ο.Α.Ε. (ΦΕΚ 
107/Α/8.8.83). 

2. Την 1196/18.7.1988 απόφασή μας για τη συγκρότηση της 
Γνωμοδοτικής Επιτροπής στη Γραμματεία Οικονομικής Ανασυγκρότη¬ 
σης Επιχειρήσεων (ΦΕΚ 510/Β/20.7.88). 

3. Το Π.Δ. υπ’ αρ. 437/19.9.1985, περί καθορισμού και ανακατα¬ 
νομής των αρμοδιοτήτων των Υπουργείων (ΦΕΚ 157/Α/ 
19.9.1985). 

4. Το Π.Δ. 456/1985 για τη μεταφορά υπηρεσιών στο Υπουργείο 
Βιομηχανίας, Ενέργειας και Τεχνολογίας. 

5. Το Π.Δ. 229/10.7.86 περί σύστασης και οργάνωσης της Γενικής 
Γραμματείας Βιομηχανίας (ΦΕΚ 96/Α/16.7.86). 

6. Την Υ. 1321 απόφαση του Πρωθυπουργού «Καθορισμός Αρμο¬ 
διοτήτων του Αναπληρωτή Υπουργού Βιομηχανίας, Ενέργειας και Τε¬ 
χνολογίας Κων/νου Παπαναγιώτου» (ΦΕΚ 531/Β/30.9.87). 

7. Την αρ. ΔΔΥ/Φ92/1573/21.1.88, κοινή απόφαση των Υπουρ¬ 
γών Προεδρίας της Κυβέρνησης, Οικονομικών και Αν. Υπουργού Βιο- 
μηχανίας, Ενέργειας και Τεχνολογίας, «Ανάθεση καθηκόντων Προϊ- 
σταμένης Γραμματείας Οικονομικής Ανασυγκρότησης Επιχειρήσεων 
στη Σοφία Αυλωνίτου, υπάλληλο του Υπουργείου Εργασίας» (ΦΕΚ 15/ 
Β/26.1.88). 

8. Τα πρακτικά της 69ης Συνεδρίασης της Γνωμοδοτικής Επιτρο¬ 
πής της 16.11.1988 σε συνδιασμό με τις προϋποθέσεις του αρ. 5 παρ. 
1 εδάφ. α και β του Ν. 1386/83, αποφασίζουμε: 

Την υπαγωγή της εταιρείας ΜΕΒ Α.Ε. (ΜΕΤΑΛΛΕΙΑ ΠΑΠΑ¬ 
ΣΤΡΑΤΗ) στις διατάξεις του Ν. 1386/83 και ειδικότερα στις ρυθμίσεις 
του αρ. 7 παρ. 3, ήτοι στην ειδική εκκαθάριση του άρθρου 9 του ίδιου 
νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 

-♦- 

Αριθ. Β. 21205 (14) 

Προσαρμογή Ο.Ε.Υ. κοινότητας Φιλίας Ν. Καρδίτσας στις διατάξεις 
του Ν. 1586/86. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 12 παράγρ. 3 Ν. 1188/81 σε συνδυα¬ 
σμό με τις όμοιες του Ν. 1586/86. 

2. Την αριθμ. 53560/59/6.8.86 εγκύκλιο του Υπ. Εσωτερι¬ 
κών. 

3. Την αριθμ. 30/88 απόφαση του Κοινοτικού Συμβουλίου Φιλίας 
με την οποία ψηφίζεται ο Οργανισμός Εσωτερικής Υπηρεσίας της Κοι¬ 
νότητας. 

4. Τη σύμφωνη γνώμη του Υπηρεσιακού Συμβουλίου του άρθρου 14 
παράγρ. 9 του Ν. 1586/86 η οποία έχει διατυπωθεί στο αριθμ. 4/14/ 
13.10.88 πρακτικό, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Φιλίας όπως έχει ψηφισθεί με την αριθμ. 30/88 απόφαση του Κοιν. 

Συμβουλίου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Συγκρότηση υπηρεσιών 

Άρθρο Ιο 

Η Υπηρεσία τής Κοινότητας συγκροτείται από τη Διοικητική υπηρε¬ 
σία. 

Το Οργανωτικό σχήμα της κοινότητας ονομάζεται γραμματεία με 
προϊστάμενο τον Πρόεδρο της κοινότητας. 

Διοικητικές Υπηρεσίες 

Άρθρο 2ο 

Διάρθρωση - διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως παρακάτω: 

Μόνιμο προσωπικό 

Κατηγορία ΔΕ 

Κλάδος ΔΕΙ Διοικητικού 

Μία (1) θέση γραμματέα με βαθμό Γ-Α 

Η θέση αυτή θα παραμείνει κενή και δεν θα πληρώνεται όσο χρόνο θα 
υπηρετεί στην προσωρινή θέση με σχέση εργασίας ιδ. δικαίου αορίστου 
χρόνου ο υπάλληλος που έχει καταταγεί σ’ αυτή σύμφωνα με τις διατά¬ 
ξεις του άρθρου 25 ν. 1735/87. 

Η θέση αυτή θα πληρωθεί με τακτικό υπάλληλο μόνο όταν κενωθεί 
με οποιοδήποτε τρόπο η προσωρινή θέση με σχέση εργασίας ιδ. δικαίου 
αορ. χρόνου. 

Προσωρινές θέσεις με σχέση εργασίας ιδ. δικαίου αορίστου χρόνου. 

Μία (1) θέση διοικητικού υπαλλήλου. 

Η ανωτέρω θέση που έχει συσταθεί σύμφωνα με τις διατάξεις του άρ¬ 
θρου 25 Ν. 1735/87 καταργείται αυτοδίκαια μόλις κενωθεί με οποιο- 
δήποτε τρόπο. 

Άρθρο 3ο 

Αρμοδιότητες και αντικείμενα της διοικητικής περιουσίας. 

Στην αρμοδιότητα της Διοικητικής Υπηρεσίας ανήκουν (ενδεικτική 
αρίθμηση). 

Γραμματέας - Κοινότητας 

1. Η τήρηση του πρωτοκόλλου αλληλογραφίας εισερχομένων και 
εξερχομένων εγγράφων και η διεκπεραίωση αυτών. 

2. Η κανονική τήρηση των Μητρώων Αρρένων και των Δημοτολο¬ 
γίων της κοινότητας και η διεξαγωγή της σχετικής αλληλογραφίας για 
τις μεταβολές στα Μητρώα και Δημοτολόγια. 

3. Η κανονική τήρηση του Αρχείου της Κοινότητας. 

4. Η μέριμνα για τη δημοσίευση των πάσης φύσεως ανακοινώσεων 
της κοινότητας καθώς και η επίδοση των προσκλήσεων συνεδριάσεων 
του Κοινοτικού Συμβουλίου. 

5. Η έγκαιρη και κανονική σύνταξη βεβαιωτικών καταλόγων από 
τέλη και δικαιώματα της κοινότητας. 

6. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της κοινότητας αφού προηγουμέ¬ 
νως τεθεί υπόψη του Προέδρου χωρίς καθυστέρηση και γίνουν οι δέου¬ 
σες ενέργειες. 

7. Η κανονική τήρηση των πρακτικών συνεδριάσεων του Κοιν. Συμ¬ 
βουλίου και η έκδοση και δημοσίευση αυτών. 

8. Η αντιγραφή, δακτυλογράφηση όλων των εγγράφων της κοινότη¬ 
τας αποφάσεων, πιστοποιητικών και η εκτέλεση κάθε γραφικής υπηρε¬ 
σίας της κοινότητας που της ανατίθεται. 

9. Η παρακολούθηση των νόμων και νομολογίας και μέριμνα εφαρ¬ 
μογής τους και εκτελέσεως των διαταγών προς εύρυθμη λειτουργία της 
διοικητικής Υπηρεσίας. 

10. Η ενημέρωση του προέδρου για την πορεία των οικονομικών της 
Κοινότητας και η προσυπογραφή με τον πρόεδρο των χρηματικών 
ενταλμάτων. 

11. Η φροντίδα για τη λειτουργία των υπηρεσιών της κοινότητας 
ύδρευσης, φωτισμού, καθαριότητας, άρδευσης καθώς και κάθε υπηρε¬ 
σία που θα δημιουργηθεί στο μέλλον. 

12. Η διεξαγωγή κάθε υπηρεσίας που απορρέει από την ενάσκηση 
αρμοδιοτήτων, οι οποίες ανατίθενται στην κοινότητα από νόμους, δια¬ 


τάγματα κ.λπ. 

Άρθρο 4ο 

Τυπικά προσόντα διορισμού του προσωπικού του άρθρου 2 του κλά¬ 
δου ΔΕΙ Διοικητικού ορίζονται τα προβλεπόμενα από το άρθρο 5 του 
ΠΔ/τος 37ά/87. 

Η απόφασή αυτή να δημοσιευθεί στην Εφημερίδα της Κυβερνή- 
σεως. 

Καρδίτσα, 11 Νοεμβρίου 1988 

Με εντολή Νομάρχη 
Ο Διευθυντής 
ΕΛ. ΛΑΣΚΗΣ 

Αριθ. 21268 (15) 

Τροποποίηση Ο.Ε.Υ. του Β' ΚΑΠΗ Δήμου Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81. 

2. Τις διατάξεις των άρθρων 1, 4, 9 και 15 του Ν. 1586/86. 

3. Την 8/88 απόφαση του Δ.Σ. του Β' ΚΑΠΗ του Δήμου Λάρισας με 
την οποία τροποποιείται ο ισχύων Ο.Ε.Υ. αυτού. 

4. Την 183/88 απόφαση του Δ.Σ. του Δήμου Λάρισας με την οποία 
εκφράζει τη σύμφωνη γνώμη του για την προτεινόμενη τροποποίηση 
του Ο.Ε.Υ. του Β' ΚΑΠΗ και 

5. Την 30/88 γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86, αποφασίζουμε: 

Εγκρίνουμε την 8/88 απόφαση του Δ.Σ. του Β’ ΚΑΠΗ του Δήμου 
Λάρισας με την οποία τροποποιείται ο Ο.Ε.Υ. αυτού ο οποίος έχει την 
ακόλουθη διάρθρωση: 

1. ΜΟΝΙΜΟ ΠΡΟΣΩΠΙΚΟ 
Α'. ΔΙΟΙΚΗΤΙΚΗ ΥΠΗΡΕΣΙΑ 

ΚΛΑΔΟΣ Δ.Ε. 

Μία θέση του κλάδου ΔΕΙ Διοικητικού με βαθμό Γ-Α. 

ΚΛΑΔΟΣ Τ.Ε. 

Μία θέση του κλάδου ΤΕ2 Κοινωνικών Λειτουργών με βαθμό Γ-Α. 
Β'. ΥΓΕΙΟΝΟΜΙΚΗ ΥΠΗΡΕΣΙΑ 
ΚΛΑΔΟΣ Τ.Ε. 

Μία θέση του κλάδου ΤΕ6 Επισκεπτριών -Αδελφών Νοσοκόμων με 
βαθμό Γ-Α. 

Μία θέση του κλάδου ΤΕ10 Φυσιοθεραπευτών με βαθμό Γ-Α. 

Γ'. ΒΟΗΘΗΤΙΚΟ ΠΡΟΣΩΠΙΚΟ 
ΚΛΑΔΟΣ Υ.Ε. 

Μία θέση του κλάδου ΥΕ15 οικογενειακών βοηθών με βαθμό Δ-Γ 

2. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

Μία θέση Ιατρού ειδικότητας Παθολόγου ή Φυσιάτρου. 

Μία θέση Εργοθεραπευτή. 

3. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ. 

Μία θέση οικογενειακής βοηθού - καθαρίστριας με μερική απασχό¬ 
ληση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 15 Νοεμβρίου 1988 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

-♦- 

Αριθ. 21269 (16) 

Ψήφιση Ο.Ε.Υ. του Γ’ ΚΑΠΗ Δήμου Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81. 

2. Τις διατάξεις ,των άρθρων 1, 4, 9 και 15 του Ν. 1586/86. 

3. Την 5/87 απόφαση του Δ.Σ. του Γ' ΚΑΠΗ του Δήμου Λάρισας με 
την οποία ψηφίζεται ο Ο.Ε.Υ. αυτού. 

4. Την .../88 απόφαση του Δ.Σ. του Δήμου Λάρισας με την οποία 
αυτό εκφράζει τη σύμφωνη γνώμη του για τον προτεινόμενο Ο.Ε.Υ. του 
Γ' ΚΑΠΗ του Δήμου και 

5. Την 29/88 γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86, αποφασίζουμε: 

Εγκρίνουμε την 5/88 απόφαση του Δ.Σ. του Γ’ ΚΑΠΗ του Δήμου 
Λάρισας με την οποία ψηφίζεται ο Ο.Ε.Υ. αυτού ο οποίος έχει την ακό¬ 
λουθη διάρθρωση: 

1. ΜΟΝΙΜΟ ΠΡΟΣΩΠΙΚΟ 

Α’. ΔΙΟΙΚΗΤΙΚΗ ΥΠΗΡΕΣΙΑ 
ΚΛΑΔΟΣ Τ.Ε. 

Μία θέση του κλάδου ΤΕ17 διοικητικού με βαθμό Γ-Α. 

ΚΛΑΔΟΣ Τ.Ε. 

Μία θέση του κλάδου ΤΕ2 Κοινωνικών Λειτουργών με βαθμό Γ-Α. 

Β’ ΥΓΕΙΟΝΟΜΙΚΗ ΥΠΗΡΕΣΙΑ 
ΚΛΑΔΟΣ Τ.Ε. 

Μία θέση του κλάδου ΤΕ10 Φυσιοθεραπευτών με βαθμό Γ-Α. 
ΚΛΑΔΟΣ Δ.Ε. 


Μία θέση του κλάδου ΔΕ 13 πρακτικών νοσοκόμων με βαθμό Γ-Α. 

Γ’ ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

Μία θέση ιατρού ειδικότητας παθολόγου ή φυσιάτρου. 

Μία θέση εργοθεραπευτού. 

Δ’ ΒΟΗΘΗΤΙΚΟ ΠΡΟΣΩΠΙΚΟ 
ΚΛΑΔΟΣ Υ.Ε. 

Μία θέση του κλάδου ΥΕ15 οικογενειακής βοηθού με βαθμό Δ-Γ. 

2. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ. 

Μία θέση οικογενειακής βοηθού - καθαρίστριας με μερική απασχό¬ 
ληση σύμφωνα με το άρθρο 23 του Ν. 1735/1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 15 Νοεμβρίου 1988 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





